Doložka
vybraných vplyvov

A.1. Názov materiálu: Návrh zákona, ktorým sa mení a dopĺňa zákon č. 313/2009 Z. z. o vinohradníctve a vinárstve v znení neskorších predpisov 
        Termín začatia a ukončenia PPK: -  

A.2. Vplyvy:
	 Pozitívne 	 Žiadne 	 Negatívne 	
1. Vplyvy na rozpočet verejnej správy	x		x	
2. Vplyvy na podnikateľské prostredie – dochádza k zvýšeniu regulačného zaťaženia?	x		x	
3. Sociálne vplyvy		x		
– vplyvy na hospodárenie obyvateľstva,				
– sociálnu exklúziu,				
– rovnosť príležitostí a rodovú rovnosť a vplyvy na zamestnanosť				
4. Vplyvy na životné prostredie		x		
5. Vplyvy na informatizáciu spoločnosti	x			

A.3. Poznámky
Návrh novely zákona sa predkladá z dôvodu implementácie nových pravidiel režimu výsadbových práv, v rámci ktorej sa ustanovuje prechodný režim na ešte existujúce práva na opätovnú výsadbu a nové pravidlá, ktoré sa týkajú povolení na výsadbu na základe vyklčovania a poskytovanie povolení na novú výsadbu na ploche, ktorá sa rovná 1 % celkovej plochy vysadenej viničom v Slovenskej republike. Ustanovujú sa konkrétne kompetencie pre ministerstvo a Ústredný kontrolný a skúšobný ústav poľnohospodársky, ktorý je správcom vinohradníckeho registra, ako aj povinnosti žiadateľov a termíny podávania žiadostí a termíny platnosti jednotlivých výsadbových práv.
Finančné prostriedky budú zabezpečené v rámci schválených výdavkov kapitoly MPRV SR, ktoré má podriadená organizácia Ústredný kontrolný a skúšobný ústav poľnohospodársky zabezpečené v rozpočte.
Navrhovaný zákon po jeho schválení bude mať negatívny vplyv aj pozitívny vplyv na rozpočet verejnej správy. Pozitívny vplyv na rozpočet verejnej správy bude mať vzhľadom na uplatniteľné zavedenie sankcií za porušenie ustanovení zákona v prípade nezákonnej výsadby viniča, ktoré v prípade uloženia budú príjmom štátneho rozpočtu, prípadne rozpočtu obcí. V súčasnom období objem prípadných pokút nie je možné vyčísliť.
Negatívny vplyv predloženého materiálu nie je možné v súčasnom období vyčísliť, nakoľko podpory budú poskytované zo zdrojov Európskej únie na základe iného právneho predpisu. Objem podpôr, ktoré budú poskytnuté nemožno v súčasnom období kvantifikovať, keďže nie je možné v súčasnosti predpokladať koľko žiadostí bude predložených a či žiadatelia splnia podmienky pre vyhovenie ich žiadosti.

      
A.4. Alternatívne riešenia
Bezpredmetné.

A.5. Stanovisko gestorov
Bezpredmetné.